Dragi učenici, nadam se da ste uspjeli pročitati tekst i pogledati prezentaciju koju sam vam poslala za prošli sat. Današnja tema nam je : **Hrvatski sabor 1861.**

Nakon što je car ukinuo apsolutizam i dozvolio rad parlamentima ponovno se sastao i Hrvatski sabor **1861**. Osnovni zadatak mu je bio odrediti buduće odnose Hrvatske s Austrijom i Ugarskom.

O tome su pitanju zastupnici imali različita mišljenja.Kao što je i danas, zastupnici su pripadali različitim strankama.Svaka stranka je o budućim odnosima Hrvatske s Austrijom i Ugarskom imala svoje mišljenje.

Ako pažljivo pročitaš tekst u udžbeniku ( str. 135.- 137.) saznat ćeš koje su se stranke istaknule u radu Sabora 1861., tko su im bili glavni predstavnici te kakvo su mišljenje pojedine stranke iznosile o odnosu hrvatskih zemalja s Austrijom i Ugarskom.

Sabor je , nakon rasprave, prihvatio i jedan zaključak. Nadam se da ćete u tekstu pronaći odgovor na pitanje čiji je zaključak Sabor i prihvatio.

Kada pročitate tekst o raspuštanju Sabora saznat ćete i zašto je car vrlo brzo ponovno raspustio Hrvatski sabor.

Kada ste sve pažljivo pročitali u bilježnicu prepišite tablicu sa svim važnim podatcima o radu Sabora 1861.Ako tablicu imate gdje isprintati, možete je isprintati i zalijepiti u bilježnicu.

**Zadatke u radnoj bilježnici danas nemojte rješavati.**

 **Hrvatski sabor 1861.**

|  |  |  |  |  |
| --- | --- | --- | --- | --- |
| SABOR 1861. | ZADATAKSABORA | STRANKA | OSOBE | STAV/MIŠLJENJE |
| BANJosip Šokčević | 1. odrediti odnos Hrvatske prema Austriji i Ugarskoj2. izabrati zastupnike za Carevinsko vijeće u Beču | Narodna stranka(narodnjaci)- VEĆINA | Josip Juraj StrossmayerIvan MažuranićFranjo Rački | obnova državne zajednice s Ugarskom; Ugarska mora priznati Hrvatskoj ravnopravnost i pravo na ujedinjenje  |
| Unionistička stranka(unionisti) | Julije JankovićLevin Rauch | državna zajednica s Ugarskom bez ikakvih uvjeta |
| Stranka prava(pravaši) | Eugen KvaternikAnte Starčević | samostalna Hrvatska; personalna unija s Habsburškom Monarhijom |
| ZAKLJUČAK SABORA | stav Narodne stranke |
| ZAKONI O USTANOVAMA | osnivanje Jugoslavenske akademije znanosti i umjetnosti, sveučilišta, kazališta, narodnog muzeja |
| RASPUŠTANJE SABORA | car raspustio Sabor jer nije izabrao zastupnike za Carevinsko vijećecar potvrdio odluku o obnovi državne zajednice s Ugarskom |